ZAPISNIK
 6. sjednice Vijeća Mjesnog odbora Matko Laginja održane 04. studenog 2021.
6. sjednica održava se u sjedištu Mjesnog odbora Matko Laginja,  Laginjina 11, s početkom u 18, 00 sati.
Sjednici su nazočni:
1. Ivana Ivušić -predsjednik
1. Ivan Špoljarić -potpredsjednik
1. Ivan Balen-član
1. Tin Špirić- član 
Nenazočni:
1.Petra Rodik –član



DNEVNI RED:

1. [bookmark: _Hlk87208938]Prijedlog programa građenja komunalne infrastukture na području Grada Zagreba u 2022., mišljenje, traži se
2. [bookmark: _Hlk87208963]Program održavanja javno prometnih površina, građevina i uređaja javne namjene, rasvjete te izvanrednog održavanja nerazvrstanih cesta na području Grada Zagreba, mišljenje, traži se
3. [bookmark: _Hlk87208974]Prijedlog programa asfaltiranja nerazvrstanih cesta I reda na području Grada Zagreba u 2022., mišljenje, traži se
4. Razno.
Dnevni red je jednoglasno prihvaćen i dopunjen sa sljedećim točkama dnevnog reda:
5. Donošenje zaključka po zahtjevu građanina u vezi odlaganja otpada.
6. Donošenje zaključka po pritužbi građana Martićeve 22 i 24 u vezi gradnje stambene zgrade.

Prelazi se na verifikaciju zapisnika s prethodne sjednice.
Zapisnik s prethodne sjednice je jednoglasno verificiran.




AD 1
Predsjednica iznosi točku dnevnog reda Prijedlog programa građenja komunalne infrastrukture na području Grada Zagreba u 2022. -davanje mišljenja.
U dijelu koji se odnosi na nerazvrstane ceste planira se dopuna semafora Vlaška- Iblerov trg-Derenčinova.
Nakon rasprave i glasanja, Vijeće jednoglasno donosi sljedeći 
ZAKLJUČAK
Prijedlog programa građenja komunalne infrastrukture na području
Grada Zagreba  u 2022.


      I.     Vijeće Mjesnog odbora „Matko Laginja“  daje pozitivno mišljenje na prijedlog programa građenja komunalne infrastrukture na području Grada Zagreba u 2022.
              


      II.   Ovaj će zaključak biti dostavljen Vijeću Gradske četvrti Donji grad

AD 2
Predsjednica iznosi točku dnevnog reda Program održavanja javno prometnih površina, građevina i uređaja javne namjene, rasvjete te izvanrednog održavanja nerazvrstanih cesta na području Grada Zagreba -davanje mišljenja.
Nakon rasprave i glasanja, Vijeće jednoglasno donosi sljedeći 
[bookmark: _Hlk85707042]ZAKLJUČAK
Program održavanja javno prometnih površina, građevina i uređaja javne namjene, rasvjete te izvanrednog održavanja nerazvrstanih cesta na području
Grada Zagreba


      I.     Vijeće Mjesnog odbora „Matko Laginja“  daje pozitivno mišljenje na program  održavanja javno prometnih površina , građevina i uređaja javne namjene, rasvjete  te izvanrednog održavanja nerazvrstanih cesta na području Grada Zagreba
              


      II.   Ovaj će zaključak biti dostavljen Vijeću Gradske četvrti Donji grad








AD 3
Predsjednica iznosi točku dnevnog reda Prijedlog programa asfaltiranja nerazvrstanih cesta I reda na području Grada Zagreba u 2022. -davanje mišljenja.
Planira se asfaltiranje južnog kolnika nerazvrstane ceste Šubićeva- Crveni križ.
Nakon rasprave i glasanja, Vijeće jednoglasno donosi sljedeći 
ZAKLJUČAK
Prijedlog programa asfaltiranja nerazvrstanih cesta I reda  na području
Grada Zagreba


      I.     Vijeće Mjesnog odbora „Matko Laginja“  daje pozitivno mišljenje na prijedlog programa asfaltiranja nerazvrstanih cesta I reda na području Grada Zagreba 
              


      II.   Ovaj će zaključak biti dostavljen Vijeću Gradske četvrti Donji grad




AD 4
Potpredsjednik iznosi informacije s Koordinacije Vijeća GČ Donji Grad. Iznosi prisutnima koji prijedlozi nisu prošli kao prioriteti za Plan malih komunalnih akcija VGČ-a iz razloga što nisu za Plan komunalnih akcija ili će se rješavati na način upućivanja dopisa nadležnim službama Grada Zagreba. To su sljedeći prijedlozi: semafor ispred Petrove crkve, nova regulacija prometa u ulici Matka Laginje, nova regulacija prometa u ulici Šandora Brešćenskog, parkiralište za bicikle-klamerice kod osnovne škole, parkiralište za bicikle-klamerice kod parka 100. brigade HV-a, pješački prijelaz-ulica Jurja Biankinija i ulica Šandora Brešćenskog. Ostali prijedlozi prioriteta  su prošli Plan malih komunalnih akcija VGČ-a, no njihova realizacija će ovisiti o materijalnim sredstvima VGČ-a i Grada Zagreba.
Što se tiče regulacije semafora, za njih je potreban poseban projekt.
Što se tiče Zagrebparkinga novina je da će građani sami moći dojavljivati o nepropisno parkiranim automobilima, tj. zvati pauk službu radi uklanjanja vozila.
Uskoro će biti raspisan natječaj za članove upravnih vijeća gradskih vrtića. Što se tiče buke u kafićima i terasama kafića, uputa je da se to prijavljuje sanitarnoj inspekciji koja je nadležna.



AD 5
Predsjednica je informirala prisutne da je Vijeće mjesnog odbora zaprimilo zahtjev građana koji se odnosi na odlaganje otpada u Vlaškoj ulici nasuprot Petrove crkve gdje su postavljena tzv. zvona za odvoz papira, plastike i stakla s malim otvorima i gdje je često otpad porazbacan okolo spremnika. Građani predlažu postavljanje kontejnera za papir, plastiku i staklo koji imaju veće otvore kad se otvore radi lakšeg ubacivanja otpada i u kojem slučaju ne bi bilo otpada oko kanti koje je ponekad teško ubaciti u tzv. zvono.
Nakon rasprave i glasanja, Vijeće jednoglasno donosi sljedeći 

ZAKLJUČAK
da se u Vlaškoj ulici nasuprot Petrove crkve, između ljekarne i tvrtke Rog Joma postave kontejneri za papir, plastiku i staklo, umjesto već postavljenih tzv. zvona.

AD 6
Predsjednica informira prisutne da je Vijeće mjesnog odbora zaprimilo pritužbu građana, te daje riječ gosp. Tinu Špiriću koji iznosi prisutnima da je planirana izgradnja dviju stambenih građevina u bloku Martićeva-Vojnovićeva-Brešćenskog-Bauerova investitora Kamgrad  s ukupno 24 stambene jedinice i podzemnom garažom za 48 vozila. 
Uvidom u zemljišne knjige utvrđeno je da je navedeno zemljište u stopostotnom vlasništvu Kamgrada. Građani su nezadovoljni i smatraju da će doći do prevelike gustoće naseljenosti, zaklanjanja sunčeve svjetlosti, povećanja buke, preopterećenja komunalne infrastrukture, te smatraju da će gradnja dodatno statički ugroziti podrumske prostorije i temelje obje zgrade, te stanare, posebice nakon seizmičkih aktivnosti u Zagrebu.
Građani traže da se zaustavi izgradnja, jer smatraju da šteti kvalitetu života u naselju. 

Nakon rasprave i glasanja, Vijeće jednoglasno donosi sljedeći 

ZAKLJUČAK
kojim se podržava inicijativa predstavnika suvlasnika i traži da se revidiraju dozvole za gradnju tvrtki Kamgrad, jer Vijeće mjesnog odbora smatra da će doći do snižavanja kvalitete življenja u naselju, preopterećenosti komunalne infrastrukture, te da će doći u opasnost sigurnost zgrada u okruženju planiranog objekta.


Zapisnik sačinila:	
Ivana Ivušić, v.r.	


Predsjednica Vijeća Mjesnog odbora
„Matko Laginja“

[bookmark: _GoBack]Ivana Ivušić, v.r.



KLASA:026-02/21-002/1946	
URBROJ: 251-06-11-108-210-02	      
Zagreb,04. studeni 2021.   




